6.9.2022
DA
Den Europæiske Unions Tidende
C 342/289 Torsdag den 17. februar 2022
14. opfordrer de iranske myndigheder til omgående at ophæve loven om »unge mennesker og beskyttelse af familien« og til at sikre adgang til offentlige seksuelle og reproduktive sundhedstjenester, herunder sikre, lovlige og gratis aborttjenester af høj kvalitet under alle omstændigheder; minder om, at det at nægte kvinder abort udgør en form for kønsbaseret vold og kan udgøre tortur eller grusom, umenneskelig og nedværdigende behandling; fordømmer på det kraftigste de iranske myndigheders trusler om at idømme dødsstraf for abort og opfordrer de iranske myndigheder til straks at ophæve navnlig denne bestemmelse; opfordrer EU og medlemsstaterne til at samarbejde med FN om nøje at overvåge den nye lov om »unge mennesker og beskyttelse af familien«, dens indvirkning på mødredødelighed og enhver udvikling vedrørende anvendelsen af dødsstraf for abort; 15. fremhæver, at iranske borgere gennem borgerledede initiativer konsekvent opfordrer til at afskaffe dødsstraffen og til at sætte en stopper for anvendelsen af dødstraf mod menneskerettighedsforkæmpere og for den uforholdsmæssige anvendelse mod mindretal; støtter det iranske civilsamfund og dets fredelige bestræbelser på at forfølge menneskeret­ tighederne; 16. opfordrer Iran til at tillade besøg af og samarbejde fuldt ud med alle FN's Menneskerettighedsråds særlige procedurer, herunder FN's særlige rapportør om menneskerettighedssituationen i Den Islamiske Republik Iran; 17. opfordrer indtrængende EU til at rejse spørgsmålet om menneskerettighedskrænkelser i sine bilaterale forbindelser med Iran; opfordrer næstformanden for Kommissionen/Unionens højtstående repræsentant for udenrigsanliggender og sikkerhedspolitik til at sikre, at Tjenesten for EU's Optræden Udadtil fortsætter med at rejse menneskerettighedsspørgsmål inden for rammerne af dialogen på højt plan mellem EU og Iran; bekræfter endnu engang, at overholdelsen af menneskerettighederne er et centralt element for så vidt angår udviklingen af forbindelserne mellem EU og Iran; 18. glæder sig over Rådets vedtagelse af EU's globale ordning for menneskerettighedssanktioner (EU's Magnitskij-lov) som et vigtigt instrument for EU til at sanktionere krænkelser af menneskerettighederne; opfordrer til, at der træffes målrettede foranstaltninger, enten ved hjælp af EU's nuværende ordning for menneskerettighedssanktioner mod Iran eller EU's globale ordning for menneskerettighedssanktioner (EU's Magnitskij-lov), mod iranske embedsmænd, der har begået alvorlige krænkelser af menneskerettighederne, herunder henrettelser og vilkårlige tilbageholdelser af personer med dobbelt statsborgerskab og udenlandske statsborgere i Iran, herunder dommere, der har dømt journalister, menneskerettigheds­ forkæmpere, politiske systemkritikere og aktivister til døden; 19. mener, at yderligere målrettede sanktioner vil være nødvendige, hvis de iranske myndigheder ikke løslader dr.
Ahmadreza Djalali, således som EU og dets medlemsstater anmoder om; 20. understreger det iranske regimes destabiliserende rolle i regionen som helhed og fordømmer, at det iranske regime er ansvarligt for mange civile dødsfald i Syrien, Yemen og Irak; 21. pålægger sin formand at sende denne beslutning til Rådet, Kommissionen, næstformanden for Kommissio­ nen/Unionens højtstående repræsentant for udenrigsanliggender og sikkerhedspolitik, FN's generalsekretær, den øverste leder af den Islamiske Republik Iran, præsidenten for Den Islamiske Republik Iran og medlemmerne af det iranske Majlis.